আর মাত্র একটা ম্যাচ। নিজেদের শেষ ম্যাচে সানরাইজার্সকে হারাতে পারলেই প্লে অফের টিকিট পাকা করে ফেলবে কেকেআর। স্বস্তির খবর, কেন উইলিয়ামসনদের বিরুদ্ধে নামার আগে কিছুদিনের বিশ্রামও পেয়ে গেলেন নাইট তারকারা। ফুরফুরে মেজাজের কেকেআর তারকাদের এবার দেখা গেল খেলা ছেড়ে অভিনয়ের দুনিয়াতে। অবশ্য যে কোনও চরিত্রে নয়। খোদ মালিক শাহরুখ খানের ভূমিকায়!

এই বিষয়ে অন্যান্য খবর

কার্তিককে নিয়ে মজাদার পোস্ট বাদশাহর, নাইটদের বার্তা দিলেন শাহরুখ
‘ঢোঁক’ গিললেন শাহরুখ, ইডেনে কেকেআর-এর জয়ের পরেই নয়া বার্তা বাদশা-র
নাইট-তারকাকে দলে এনেছিলেন গম্ভীর। তিনি নেই, থেকে গিয়েছেন সেই তারকা


শাহরুখের একের পর এক বিখ্যাত সংলাপ আওড়ালেন কেকেআর তারকারা। সেই ভিডিও পোস্ট করা হল শাহরুখের সংস্থা রেড চিলিজ সংস্থার টুইটার হ্যান্ডেল থেকে। ক্রিস লিন, সুনীল নারিন, কুলদীপ যাদব, শিবম মাভি, শুবমান গিল, রবিন উত্থাপা, এমনকী অধিনায়ক দীনেশ কার্তিকও একে একে বলে গেলেন কিং খানের ডায়লগ। ‘রইস’, ‘চেন্নাই এক্সপ্রেস’, ‘দিলওয়ালে’ সিনেমার বিখ্যাত সংলাপ উঠে এল নাইটদের কণ্ঠে।

You’ve seen them smashing it on the field, now watch them rocking the screen - the @iamsrk style 😎 #KKRHaiTaiyaar@KKRiders @DineshKarthik @ShivamMavi23 @imkuldeep18 @SunilPNarine74 @RealShubmanGill @robbieuthappa @lynny50 #PiyushChawla @VenkyMysore #IPL2018 pic.twitter.com/RN24iUOK5m
— Red Chillies Entertainment (@RedChilliesEnt) May 16, 2018

কিছুদিন আগে অবশ্য নাইটদের এমন ফুরফুরে পরিস্থিতি ছিল না। মুম্বই ইন্ডিয়ান্সের বিরুদ্ধে ইডেন গার্ডেন্সে শোচনীয় হেরে প্লে অফের দৌড় থেকে অনেকটাই ছিটকে গিয়েছিল দীনেশ কার্তিক অ্যান্ড কোং। টুইটারে দলের খারাপ পারফরম্যান্সের জন্য সমর্থকদের কাছে ক্ষমাও চেয়ে নিয়েছিলেন তিনি। সেই সময়েই শাহরুখকে হতাশ না হয়ে হাসার পরামর্শ দিয়েছিলেন কার্তিক। সেই হাসি-ই এখন রিংটোন কেকেআর শিবিরের।
যাইহোক, দলের ক্রিকেটারদের এমন মজাদার ভিডিও দেখেই শাহরুখ টুইট করে বলেন, ‘‘নিজের দলকে নিয়ে ডিল ফাইনাল। আমি ক্রিকেটটা তোমাদের উপর দিচ্ছি, তোমরা অভিনয়টা আমার উপর ছেড়ে দাও।’’

As much as I love my team, here’s the deal. I leave the cricket to u & u leave the acting to me!! Ha ha https://t.co/lJ15cgEYxZ
— Shah Rukh Khan (@iamsrk) May 16, 2018